धेरै जाँचहरु हुन नसकेर अहिले अन्यत्र जानुपर्ने र पठाउनुपर्ने वाध्यता यसक्षेत्रमा रहँदै आएकोमा अब त्यो समस्याबाट पनि विरामीहरुले छुटकारा पाउने सञ्चालकको दावी छ । स्वास्थ्यकर्मीहरु पनि करोडौंको लगानीमा स्थापना भएको ल्यावले यसक्षेत्रको स्वास्थ्य सेवालाई थप बलियो बनाउन मद्दत मिलेको बताएका छन् । अब कुनै पनि स्वास्थ्य जाँचहरुका लागि कतै जानु नपर्ने र घरआँगनमै सेवा पाइने सेती अञ्चल अस्पतालका मेडिकल सुपरिटेन्डेन्ट डा. सूर्यवहादुर गुरुङले बताए । “अब हामीलाई पनि विरामीहरुको उपचार गर्नका लागि सजिलो भएको छ । नेपालगंज वा अन्यत्र पठाउँनु पर्दैन समयमै उपचार गर्न सकेमा विरामीहरुको ज्यान बच्छ”, डा. गुरुङले भने ।
